ai4bharat/Pralekha huggingface dataset:
अर्थ मंत्रालय
ब्रिक्स वित्त मंत्री आणि मध्यवर्ती बँकांच्या डेप्युटी गव्हर्नरांच्या पहिल्या बैठकीचे भारताने यजमानपद भूषवले
नवी दिल्ली, 24 फेब्रुवारी 2021
भारताने आज नवी दिल्लीत ब्रिक्स वित्त मंत्री आणि मध्यवर्ती बँकांच्या डेप्युटी गव्हर्नरांच्या बैठकीचे व्हर्च्युअली यजमानपद भूषवले. आर्थिक व्यवहार सचिव तरुण बजाज, भारतीय रिझर्व्ह बँकेचे डेप्युटी गव्हर्नर मायकेल पात्रा यांनी सहअध्यक्षपद भूषवले. सहभागी झालेल्यांमध्ये ब्रिक्स वित्तमंत्री आणि ब्राझील, रशिया, चीन आणि दक्षिण आफ्रिकेच्या मध्यवर्ती बँकेच्या डेप्युटी गव्हर्नरांचा समावेश होता.
2021 मध्ये ब्रिक्स 15 वा वर्धापन दिन साजरा करत असताना भारताने ब्रिक्सचे अध्यक्षपद स्वीकारले आहे. ब्रिक्स @ 15 आंतर -ब्रिक्स सहकार्याच्या संकल्पनेअंतर्गत, सातत्य, एकत्रीकरण आणि एकमत याद्वारे सहकार्य मजबूत करण्यावर भारताचा दृष्टिकोन केंद्रित आहे.
2021 मध्ये भारताच्या अध्यक्षतेखाली ब्रिक्स वित्तीय सहकार्यावरील ही पहिली बैठक होती. या बैठकीत भारताने आर्थिक सहकार्याच्या कार्यक्रमांतर्गत प्राधान्यक्रम आणि 2021 दरम्यान चर्चेसाठीचे मुद्दे उदा. जागतिक आर्थिक दृष्टीकोन आणि कोविड -19 ला प्रतिसाद, सामाजिक पायाभूत वित्त पुरवठा आणि डिजिटल तंत्रज्ञानाचा वापर, न्यू डेव्हलपमेंट बँक  उपक्रम, एसएमई आणि वित्तीय समावेशकतेसाठी फिनटेक, ब्रिक्स आपत्कालीन राखीव व्यवस्था  आणि इतर मुद्दे सामायिक केले.
S.Thakur/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
मंत्रिमंडळ
शाश्वत मत्स्योद्योग विकास क्षेत्रामध्ये भारत आणि आइसलँड यांच्यामध्ये सामंजस्य कराराला केंद्रीय मंत्रिमंडळाची मंजुरी
(नवी दिल्ली, 12 फेब्रुवारी 2020
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीमध्ये शाश्वत मत्स्योद्योग विकास क्षेत्रामध्ये भारत आणि आइसलँड यांच्यामध्ये सामंजस्य कराराला मान्यता देण्यात आली. उभय देशांमध्ये हा करार दि.10 सप्टेंबर, 2019 रोजी झाला होता.
कराराची ठळक वैशिष्ट्ये -
अ. खोल सागरामध्ये आणि इतर ठिकाणी मासे पकडण्यासाठी शास्त्रीय पद्धतीचा आणि आधुनिक तंत्रज्ञानाचा वापर करण्यासाठी आपल्याकडील ज्ञानाची देवाण-घेवाण करणे. तसेच मासेमारीसाठी योग्य स्थानावर विविध सुविधा निर्माण करणे.
ब. आधुनिक मत्स्यपालन, व्यवस्थापन आणि प्रक्रिया या क्षेत्रामध्ये मत्स्य व्यवसायातील लोकांना प्रशिक्षणा देण्याची व्यवस्था करणे.
क. मत्स्यपालन क्षेत्रातल्या शास्त्रीय शिक्षण आणि संशोधनाने मिळालेली माहिती आणि इतर सूचनांचे आदान-प्रदान करणे.
ड. उद्योग म्हणून विकास करण्यासाठी खोल समुद्रातून मिळणा-या मत्स्य उत्पादनावर प्रक्रिया करणे आणि त्यांचे विपणन करणे यासाठी असलेल्या शक्यतांचा तपास करणे. यासाठी तज्ञ आणि या क्षेत्रातले विशेषज्ञ यांची देवाण-घेवाण करणे.
या सामंजस्य करारामुळे भारत आणि आइसलँड यांच्यामधील मैत्रीपूर्ण संबंध अधिक दृढ होतील आणि मत्स्यपालन क्षेत्राबरोबरच व्दिपक्षीय चर्चेसाठी असलेल्या विषयांबाबत परस्परांमध्ये सहयोग वाढीस लागणार आहे.
B.Gokhale/S.Bedekar/P.Kor
आरोग्य आणि कुटुंब कल्याण मंत्रालय
एका दिवसात 56,110 रुग्ण बरे होण्याचा विक्रम
रुग्ण बरे होण्याच्या दराने ओलांडला 70% चा टप्पा
भारतात एका दिवसात 7,33,449 चाचण्यांचा विक्रम
गेल्या 24 तासांत 56,110 एवढी आतापर्यंतची एका दिवसात बरे झालेल्या रुग्णांची संख्या नोंदवण्यात आली. प्रतिबंध धोरणांची यशस्वी अंमलबजावणी, आक्रमक पावलं उचलत केलेल्या व्यापक चाचण्या आणि कोविडच्या गंभीर रुग्णांचे प्रमाणित वैद्यकीय व्यवस्थापन, या सर्वांचा हा एकत्रित परिणाम आहे.
केंद्र सरकार आणि राज्य सरकार/केंद्रशासित प्रदेशांच्या योग्य समन्वयामुळे रुग्ण बरे होण्याचे दैनंदिन प्रमाण सातत्याने वाढत आहे. जुलै महिन्याच्या पहिल्या आठवड्यात बरे होणाऱ्या रुग्णांची दररोजची संख्या 15,000 होती, ती ऑगस्ट महिन्याच्या पहिल्या आठवड्यात 50,000 पेक्षा अधिकवर पोहचली.
जास्त रुग्ण बरे होत असल्यामुळे आणि रुग्णालयातून सुट्टी देण्यात आल्यामुळे आणि गृह अलगीकरण , यामुळे बरे झालेल्या रुग्णांच्या एकूण संख्येने 16 लाखांचा टप्पा ओलांडला आहे, त्यांची संख्या आता 16,39,599 एवढी आहे. रुग्ण बरे होण्याच्या दराने 70.38% हा नवा उच्चांक गाठला आहे.
एकूण रुग्णांपैकी सक्रीय रुग्णांची संख्या  म्हणजे केवळ 27.64% आहे. ते सध्या वैद्यकीय देखरेखीखाली आहेत. बरे होणाऱ्या रुग्णांची संख्या सातत्याने वाढत आहे, त्यामुळे बरे झालेले रुग्ण आणि सक्रीय कोविड-19 रुग्ण यांच्यातील अंतर वाढून, सुमारे 10 लाख एवढे झाले आहे.
रुग्णालयातील सुधारित आणि परिणामकारक वैद्यकीय उपचारपद्धती, रुग्णालयात रूग्णांना आणण्यासाठीची रुग्णवाहिका सेवा सुधारुन अधिक समन्वय आणणे आणि कोविडच्या रुग्णांना तात्काळ उपचार मिळतील, अशी व्यवस्था करणे, अशा उपाययोजना सातत्याने केल्या गेल्या. परिणामी, कोविडचा मृत्यूदर, जागतिक मृत्यूदराच्या तुलनेत सातत्याने कमी राहिला आहे. आज हा दर 1.98% एवढा आहे.
भारताच्या ‘टेस्ट, ट्रॅक, ट्रीट’ पद्धतीमुळे चाचण्यांचा नवीन उच्चांक गाठला आहे, गेल्या 24 तासांत 7,33,449 चाचण्यात करण्यात आल्या आहेत. यामुळे आतापर्यंतच्या एकत्रित चाचण्यांची संख्या 2.6 कोटींपेक्षा अधिक झाली आहे. तर, प्रती दशलक्ष लोकांमागे चाचण्यांची संख्या 18,852 वर पोहचली आहे.
श्रेणीबद्ध आणि वाढत्या प्रतिसादामुळे देशभरात चाचण्यांचे जाळे विस्तारीत करण्यात आले. आज देशात एकूण 1421 प्रयोगशाळा आहेत, यापैकी 944 प्रयोगशाळा शासकीय तर 477 खासगी आहेत. यात:
• रिअल- टाईम आरटी पीसीआर चाचणी प्रयोगशाळा: 724 
• ट्रूनॅट आधारीत प्रयोगशाळा: 584 
• सीबीएनएएटी आधारीत प्रयोगशाळा: 113 
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना पाहायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in
कोविड-19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdfM.Chopade/S.Thakur/P.Kor
आरोग्य आणि कुटुंब कल्याण मंत्रालय
भारताच्या कोविड-19 लसीकरणाने ओलांडला 37.21 कोटींचा टप्पा
गेल्या 24 तासात 42,766 नवीन दैनंदिन रुग्णांची नोंद
भारतातील सक्रीय रुग्णसंख्या सध्या 4,55,033; एकूण रुग्णसंख्येपैकी 1.48%
दैनंदिन पॉझिटीव्हीटी दर  महिन्याभरापासून 5% पेक्षा कमी
भारताच्या एकूण कोविड-19 लसीकरणाने काल 37.21 कोटींचा टप्पा ओलांडला. आज सकाळी 7 वाजेपर्यंत उपलब्ध माहितीनुसार 48,04,423 सत्रातून एकूण 37,21,96,268 लसीच्या मात्रा देण्यात आल्या. गेल्या 24 तासात 30,55,802 लसीच्या मात्रा देण्यात आल्या.
यात समावेश आहे:
कोविड -19 प्रतिबंधक लसीकरणाच्या नव्या टप्प्याला 21 जून 2021 रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केंद्र सरकार वचनबद्ध आहे.
गेल्या 24 तासात 42,766 नव्या दैनंदिन रुग्णांची नोंद झाली.
सलग तेरा दिवस 50,000 पेक्षा कमी दैनंदिन नव्या रुग्णांची नोंद झाली आहे. राज्ये/केंद्र शासित प्रदेश आणि केंद्र सरकारच्या सामूहिक प्रयत्नांचेच हे फळ आहे.
भारतातील सक्रीय रुग्णसंख्या आज 4,55,033 आहे. देशाच्या एकूण रुग्णसंखेपैकी ती फक्त 1.48% आहे.
महामारीच्या सुरुवातीपासून ते आतापर्यंत 2,99,33,538 रुग्ण कोविड-19 संसर्गातून बरे झाले आहेत. गेल्या 24 तासात 45,254 जण बरे झाले. रुग्ण बरे होण्याचा दर सातत्याने वाढत असून सध्या तो 97.20% वर पोहचला आहे.
चाचण्यांच्या क्षमतेत सातत्याने वाढ होत असून गेल्या 24 तासात देशभरात 19,55,225 चाचण्या घेण्यात आल्या. देशात आतापर्यंत एकूण 42.90 कोटींपेक्षा  जास्त चाचण्या घेण्यात आल्या आहेत.
चाचण्यांच्या दरात एकीकडे वाढ होत असताना, साप्ताहिक पॉझिटीव्हीटी दरात सातत्याने घट दिसून येत आहे. सध्या साप्ताहीक पॉझिटीव्हीटी दर 2.34% तर दैनंदिन पॉझिटीव्हीटी दर 2.19% आहे. दैनंदिन पॉझिटीव्हीटी दर सलग 19 दिवस 3% पेक्षा कमी आहे. तर सलग 33 दिवस तो 5% पेक्षा कमी आहे.
युवा व्यवहार आणि क्रीडा मंत्रालय
केंद्रीय क्रीडामंत्री अनुराग सिंह ठाकूर उद्या खेलो इंडिया उपक्रमाअंतर्गत 21 वर्षांखालील महिलांच्या साखळी हॉकी स्पर्धांच्या पहिल्या सत्राचे करणार उद्घाटन
खेलो इंडिया क्रीडा स्पर्धांमुळे भारतातील 21 वर्षांपेक्षा कमी वयाच्या हॉकीपटुंना अतिरिक्त स्पर्धात्मक वातावरणाचा अनुभव मिळेल
मुंबई स्कूल स्पोर्ट्स असोसिएशनचा संघ देखील सामील
नवी दिल्ली, 14 डिसेंबर 2021
ठळक मुद्दे:
- स्पर्धात्मक वातावरणाचा अनुभव घेण्याची अतिरिक्त संधी उपलब्ध करून देण्याच्या उद्देशाने केंद्रीय युवा व्यवहार आणि क्रीडा मंत्रालयाने या स्पर्धांची रचना केली आहे.
- खेलो इंडिया उपक्रमाअंतर्गत 21 वर्षांखालील महिलांच्या साखळी हॉकी स्पर्धांचे पहिले सत्र 15 ते 21 डिसेंबर या कालावधीत आयोजित करण्यात आले आहे.
नवी दिल्ली येथील मेजर ध्यानचंद राष्ट्रीय स्टेडीयम येथे होत असलेल्या खेलो इंडिया उपक्रमातील 21 वर्षांखालील महिलांच्या साखळी हॉकी स्पर्धांचे उद्घाटन उद्या  केंद्रीय युवा व्यवहार आणि क्रीडामंत्री अनुराग सिंह ठाकूर यांच्या हस्ते होणार आहे. या स्पर्धा 15 डिसेंबर ते 21 डिसेंबर 2021 या कालावधीत खेळल्या जातील. स्पर्धात्मक वातावरणाचा अनुभव घेण्याची अतिरिक्त संधी उपलब्ध करून देण्याच्या उद्देशाने केंद्रीय युवा व्यवहार आणि क्रीडा मंत्रालयाने या स्पर्धांची रचना केली आहे.
भारतीय क्रीडा प्राधिकरणाने हॉकी इंडियाच्या संयुक्त सहकार्याने 14 संघांच्या या साखळी स्पर्धांच्या पहिल्या सत्राचे आयोजन केले आहे. भुवनेश्वर येथील ओडिशा नवल टाटा हॉकी उच्च कामगिरी केंद्र आणि कर्नालची राजा करण अकादमी यांच्यातील सामन्याने या स्पर्धांची सुरुवात होईल.
सात दिवस चालणाऱ्या या स्पर्धांमध्ये यश मिळविण्यासाठी 14 संघ प्रयत्न करणार असून कनिष्ठ गटातील विश्वचषकासाठी तयारी करणारा भारतीय कनिष्ठ संघ आणि भारतीय क्रीडा प्राधिकरणाचे दोन संघ यांच्यात क्रीडारसिकांना चुरस बघायला मिळेल. या चौदा संघांचे गट अ आणि गट ब अशा दोन गटांमध्ये विभाजन करण्यात आले आहे. मुंबई स्कूल स्पोर्ट्स असोसिएशनचा संघ अ गटात आहे.
या स्पर्धांविषयी महिला हॉकी विश्वात अत्यंत उत्सुकता आहे. भारतीय महिला हॉकी संघाची माजी कप्तान आणि अर्जुन तसेच द्रोणाचार्य पुरस्कार विजेती प्रीतम राणी सिवाच हिने म्हटले आहे की देशाभरातील खेळाडूंना देशातील सर्वोत्तम संघांशी खेळून त्यांच्या कामगिरीचे प्रदर्शन करण्यासाठी ही उत्तम संधी आहे.
“या स्पर्धेत भाग घेणारे सर्व संघ त्यांच्या सर्वोत्तम कामगिरीचे प्रदर्शन करतील आणि यातील खेळाडूंना हॉकी खेळातील उत्तमोत्तम खेळाडूंशी टक्कर देण्याची संधी मिळाल्यामुळे प्रेक्षकांना हॉकीचा सुंदर खेळ बघायला मिळेल असे ती म्हणाली.
या स्पर्धांचा दुसरा टप्पा प्राधिकरणाच्या लखनौ येथील केंद्रात होईल तर भुवनेश्वर कलिंगा स्टेडीयमवर स्पर्धेच्या समारोपाचे सामने होतील.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
दूरसंचार आणि माहिती तंत्रज्ञान मंत्रालय
दूरसंचार पायाभूत सुविधांसाठी गती-शक्ती व्हिजन - 5G च्या जलद कार्यान्वयनासाठी 'राईट ऑफ वे' नियमांमध्ये सुधारणा
नवी दिल्ली, 25 ऑगस्ट 2022
केंद्रीय दूरसंवाद मंत्री अश्विनी वैष्णव यांनी आज एका कार्यक्रमात भारतीय टेलिग्राफ राईट ऑफ वे नियम 2016 मधील सुधारणा जारी केल्या. राईट ऑफ वे अर्थात दूरसंवाद टॉवर्स उभारणे , ऑप्टिकल फायबर्स केबल टाकणे इत्यादीसाठीच्या ढाच्यात सुधारणा केल्यामुळे दूरसंवाद पायाभूत सुविधा वेगाने आणि सुलभरित्या तैनात करणे शक्य होईल. भारतात 5G चे जलद कार्यान्वयन व्हावे यासाठी, गतिशक्ती संचार पोर्टलवर नव्या 5G राईट ऑफ वे अर्जदेखील जारी करण्यात आले. डीसीसीचे अध्यक्ष आणि सचिव के राजारामन, दूरसंचार विभागाचे वरिष्ठ अधिकारी आणि उद्योग क्षेत्रातील प्रतिनिधी यावेळी उपस्थित होते.
आपल्या भाषणात,अश्विनी वैष्णव यांनी देशभरात 5G सेवांचे जलद कार्यान्वयन सुनिश्चित करण्यासाठी 4 मूलभूत घटकांचा उल्लेख केला. यात प्रामुख्याने स्पेक्ट्रमचे वाटप, राईट ऑफ वे परवानगी प्रक्रियेत सुधारणा, सहकारी संघराज्य आणि सेवांची अंमलबजावणी यांचा उल्लेख केला. स्पेक्ट्रम वाटप यशस्वीरित्या पूर्ण झाले आहे. एकात्मिक पद्धतीने पायाभूत सुविधांच्या विकासाच्या माननीय पंतप्रधानांच्या दृष्टिकोनाच्या अनुषंगाने दूरसंवाद विभागाने मे 2022 मध्ये गतिशक्ती संचार पोर्टल सुरू केले.
N.Chitale/S.Kulkarni/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 126
ग्राहक व्यवहार, अन्न आणि सार्वजनिक पुरवठा मंत्रालय
भारतीय मानक ब्युरोच्या महासंचालकांच्या हस्ते मुंबईत संदर्भ परीक्षण प्रयोगशाळेचे उद्घाटन
पॅकेज्ड पेयजल परीक्षण सुविधा विभागाचेही उद्घाटन
भारतीय मानक ब्यूरोचे महासंचालक प्रमोद कुमार तिवारी,  यांनी काल 11 मार्च 2022 रोजी संदर्भ परीक्षण प्रयोगशाळेचे उद्घाटन केले. यावेळी शास्त्रज्ञ 'जी' डॉ आर के झा, आणि उपमहासंचालक  उपस्थित होते.
संदर्भ परीक्षण प्रयोगशाळेसोबतच, पॅकेज्ड पेयजल चाचणी सुविधा असलेल्या पश्चिम प्रादेशिक कार्यालय प्रयोगशाळेच्या रासायनिक विभागातील नवीन आधुनिक उपकरण प्रयोगशाळेचेही उद्घाटन करण्यात आले.
भारतीय मानक ब्युरोच्या महासंचालकांनी मुंबईतील अंधेरी पूर्व येथील भारतीय मानक ब्युरोच्या पश्चिम प्रादेशिक कार्यालयाच्या प्रयोगशाळेच्या नूतनीकरणाच्या कामाचा प्रारंभही केला.
पश्चिम विभागातील महाराष्ट्र आणि गुजरात राज्यांमध्ये विक्री करणाऱ्या सराफांकडील 22, 18 आणि 14 कॅरेट पिवळ्या सोन्याचे नमुने तपासण्यासाठी संदर्भ परीक्षण प्रयोगशाळेची स्थापना करण्यात आली आहे.
मुंबईतील पश्चिम प्रादेशिक कार्यालय प्रयोगशाळेचे आधुनिकीकरण आणि संदर्भ परीक्षण प्रयोगशाळेची स्थापना केल्याने भारतीय मानकांनुसार चाचणी केलेल्या भारतीय मानक ब्युरोकडून प्रमाणित दर्जेदार वस्तूंची उपलब्धता ग्राहकांना सुनिश्चित होईल.
सर्वसामान्य ग्राहकांना सोन्याच्या दागिन्यांची आणि वस्तूंची शुद्धता सुनिश्चित करण्यासाठी भारतीय मानक ब्युरो ही भारताची राष्ट्रीय मानक संस्था, सर्वसामान्य गोल्ड हॉलमार्किंग योजना राबवत आहे.
शुद्धता सुनिश्चित करण्यासाठी, हॉलमार्क असेलल्या सोन्याच्या वस्तूंची भारतीय मानक ब्युरोच्या संदर्भ परीक्षण प्रयोगशाळांमध्ये चाचणी केली जाते. भारतीय मानक ब्युरोच्या मुंबईतील अंधेरी पूर्व, येथील पश्चिम प्रादेशिक कार्यालय प्रयोगशाळा  येथे सोन्याच्या वस्तूंच्या संपूर्ण चाचणीची व्यवस्था असलेली अत्याधुनिक प्रयोगशाळा स्थापन करण्यात आली आहे.
युवा व्यवहार आणि क्रीडा मंत्रालय
केंद्रीय क्रीडा मंत्री अनुराग सिंह ठाकूर यांनी बर्लिन आणि पॅरिस येथे झालेल्या जागतिक अजिंक्यपद स्पर्धेतल्या कंपाऊंड आणि रिकर्व्ह पदक विजेत्या नेमबाजांना केले सन्मानित
नवी दिल्ली, 22 ऑगस्ट 2023
केंद्रीय युवा व्यवहार आणि क्रीडा मंत्री अनुराग सिंह ठाकूर यांनी मंगळवारी, बर्लिन येथे झालेली जागतिक अजिंक्यपद स्पर्धा आणि पॅरिसमधील जागतिक अजिंक्यपद स्पर्धा 2023 टप्पा 4 मध्ये देशाला गौरव मिळवून देणाऱ्या पदक विजेत्या कंपाऊंड आणि रिकर्व्ह नेमबाजांचा सत्कार केला. या आंतरराष्ट्रीय स्पर्धा या वर्षी ऑगस्ट महिन्यात आयोजित करण्यात आल्या होत्या.
पॅरिस येथील स्पर्धेत भारताने एकूण 5 पदके  जिंकली, तर बर्लिन स्पर्धेत एकूण 4 पदके  जिंकली.
मंगळवारी झालेल्या सत्कार समारंभात आपल्या कामगिरीने इतिहास घडवणाऱ्या आदिती गोपीचंद स्वामी आणि ओजस प्रवीण देवतळे यांच्यासह एकूण 13 नेमबाज उपस्थित होते.
प्रतिभावान नेमबाजांना संबोधित करताना अनुराग सिंह ठाकूर म्हणाले, “तुम्ही केलेल्या कामगिरीबद्दल मी सर्वांचे अभिनंदन करतो. संशोधन समितीने तुमच्या कामगिरीचे मुल्यांकन केले आहे, आणि तुमच्या उत्तम कामगिरीचा आलेख उंचावत आहे, याचा मला आनंद वाटतो.”
शिबिरात सहभागी झालेल्या तिरंदाजांनी प्रदर्शित केलेल्या सुंदर सौहार्दाचा उल्लेख करून केंद्रीय मंत्री ठाकूर पुढे म्हणाले, “संघ भावना सर्वात महत्त्वाची असून, केवळ प्रशिक्षकच नाही तर ज्येष्ठ खेळाडूंनीही आपल्यापेक्षा ज्युनिअर खेळाडूंमध्ये मानसिक बळ आणि सज्जता निर्माण करायला सहाय्य केले, या गोष्टीचा मला अभिमान आहे. अभिषेक वर्मा सारख्या अनुभवी खेळाडूने, ओजस प्रवीण सारख्या युवा खेळाडूला ज्या प्रकारे प्रेरणा दिली आणि मार्गदर्शन केले ते कौतुकास्पद आहे.
“आशियाई खेळ, ऑलिम्पिक पात्रता स्पर्धा आणि शेवटी पॅरिस ऑलिम्पिकपर्यंतचा पल्ला आपल्याला गाठायचा आहे. या सर्व स्पर्धा अत्यंत महत्वाच्या आहेत. एक पदक अनेक यशांच्या शक्यता निर्माण करते”, केंद्रीय मंत्री म्हणाले.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
गृह मंत्रालय
विशिष्ट श्रेणीतल्या विदेशी नागरिकांना भारतात येण्याची परवानगी देण्यासाठी व्हिसा आणि प्रवासविषयक निर्बंध शिथील
नवी दिल्ली, 3 जून 2020
भारतात येण्याची आवश्यकता असणाऱ्या विशिष्ट श्रेणीतल्या विदेशी नागरिकांसाठी व्हिसा आणि प्रवास निर्बंध शिथील करण्याबाबतचा मुद्दा भारत सरकारने विचारात घेतला आहे. खाली दिलेल्या वर्गाअंतर्गत विदेशी नागरिकांना भारतात येण्याची परवानगी देण्याचा निर्णय घेण्यात आला आहे-
व्यापार व्हिझावर  नॉन शेड्यूल वाणिज्यिक/चार्टर विमानाने भारतात येणारे विदेशी व्यापारी
भारतीय आरोग्य क्षेत्राशी संबंधित प्रयोगशाळा आणि कारखाना यासह संबंधित बाबीच्या तांत्रिक कामासाठी ,परदेशी आरोग्य व्यावसायिक,आरोग्य क्षेत्रातले संशोधक, अभियंते आणि तंत्रज्ञ. भारतातल्या मान्यताप्राप्त आणि नोंदणीकृत आरोग्य सुविधा किंवा अधिस्वीकृत
विद्यापीठाच्या संबंधित व्यक्तीला आमंत्रण देणाऱ्या पत्राच्या अधीन ही परवानगी राहील.
भारतात असलेल्या विदेशी व्यापार आस्थापनाच्या वतीने भारतात प्रवास करणारे विदेशी अभियंते, व्यवस्थापकीय, आरेखन आणि इतर तज्ञ. यामध्ये सर्व उत्पादन युनिट,आरेखन युनिट, सॉफ्टवेअर आणि माहिती तंत्रज्ञान तसेच वित्तीय क्षेत्रातल्या कंपन्याचा  समावेश आहे.
भारतातल्या विदेशी यंत्रसामग्री आणि साधने बसवण्यासाठी, दुरुस्ती आणि देखभालीसाठी,नोंदणीकृत भारतीय व्यापारी आस्थापनेच्या निमंत्रणावरून भारतात येणारे विदेशी तांत्रिक तज्ञ आणि अभियंते. वाणिज्यिक अटीनुसार,साधने स्थापित करण्यासाठी किंवा हमी अंतर्गत,किंवा विक्री पश्चात सेवा किंवा दुरुस्तीचा यात समावेश आहे.
या श्रेणीतल्या विदेशी नागरिकांना नव्याने व्यापार व्हिसा किंवा रोजगार व्हिसा यापैकी जो लागू असेल तो व्हिसा भारतीय दूतावासामधून घ्यावा लागेल. ज्या विदेशी नागरिकांकडे दिर्घ मुदतीचा बहु प्रवेश व्यापार व्हिसा आहे त्यांनी भारतीय दूतावासामधून त्याचे पुन्हा प्रमाणीकरण करून घ्यायचे आहे. याआधी प्राप्त केलेल्या इलेक्ट्रोनिक व्हिसाच्या आधारावर अशा विदेशी नागरिकांना भारतात येण्याची परवानगी दिली जाणार नाही.
Click here to see the Official DocumentU.Ujgare/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कार्मिक, सार्वजनिक तक्रार आणि निवृत्ती वेतन मंत्रालय
कोविडच्या वाढत्या रुग्णसंख्येमुळे गरोदर महिला कर्मचारी आणि दिव्यांग कर्मचाऱ्यांना कार्यालयात येण्यापासून सूट -केंद्रीय मंत्री डॉ जितेंद्र सिंह
महामारीच्या तिसऱ्या लाटेच्या पार्श्वभूमीवर गरोदर महिला कर्मचाऱ्यांना आणि दिव्यांग कर्मचाऱ्यांना कार्यालयात येण्यापासून सूट देण्यात आली आहे. मात्र त्यांना कामासाठी उपलब्ध राहणे आणि घरून काम करणे आवश्यक असेल, असे केंद्रीय कार्मिक, सार्वजनिक तक्रार, निवृत्ती वेतन राज्यमंत्री  डॉ जितेंद्र सिंह यांनी आज सांगितले. कार्मिक आणि प्रशिक्षण विभागाने  जारी केलेल्या मार्गदर्शक तत्त्वांबद्दल त्यांनी माहिती दिली.
प्रतिबंधात्मक क्षेत्रात राहणाऱ्या सर्व अधिकारी आणि कर्मचाऱ्यांना संबंधित परिसर कंटेनमेंट झोन सूचीतून वगळण्यात येईपर्यंत कार्यालयात येण्यापासून सूट दिली जाईल, असेही ते म्हणाले.
मंत्र्यांनी पुढे माहिती दिली की, अवर सचिव स्तराखालील सरकारी कर्मचाऱ्यांची प्रत्यक्ष उपस्थिती प्रत्यक्ष संख्याबळाच्या 50% इतकी मर्यादित करण्यात आली आहे आणि उर्वरित 50% कर्मचाऱ्यांनी घरून काम करावे. त्यानुसार संबंधित सर्व विभागांकडून रोस्टर तयार केले जाईल, असेही ते म्हणाले.
मात्र, जे अधिकारी/कर्मचारी कार्यालयात हजर राहत नाहीत आणि घरून काम करत आहेत, ते कायम दूरध्वनी आणि इतर इलेक्ट्रॉनिक माध्यमांवर उपलब्ध राहतील, असे सिंह यांनी नमूद केले.
विषाणू संसर्गाचा झपाट्याने होणारा प्रसार लक्षात घेऊन कार्मिक आणि प्रशिक्षण विभागाचे कार्यालयीन निवेदन  जारी करण्यात आले आहे. त्याद्वारे अधिकृत बैठका शक्यतोवर व्हिडिओ कॉन्फरन्सिंगद्वारे आयोजित केल्या जातील असा सल्ला जारी करण्यात आल्याचे त्यांनी सांगितले. त्याचप्रमाणे, आवश्यकतेखेरीज अभ्यागतांशी वैयक्तिक भेटी, टाळल्या पाहिजेत, असे ते म्हणाले.
दरम्यान, कार्मिक आणि प्रशिक्षण विभागाने सर्व अधिकारी/कर्मचाऱ्यांना कोविड प्रतिबंधक नियमांचे काटेकोर पालन करण्याचा सल्ला दिला आहे. यात, हात/स्वच्छता वारंवार धुणे, मास्कचा वापर आणि नेहमी सामाजिक अंतर राखणे.
कार्मिक आणि प्रशिक्षण विभागाच्या कार्यालयीन निवेदनानुसार  जारी केलेल्या मार्गदर्शक सूचना 31 जानेवारी 2022 पर्यंत लागू राहतील. या दरम्यान, वेळोवेळी नियमित पुनरावलोकन केले जाईल आणि परिस्थितीनुसार मार्गदर्शक सूचनांमध्ये सुधारणा केली जाऊ शकते, असे डॉ. जितेंद्र सिंह यांनी सांगितले.
पंतप्रधान कार्यालय
भारताचे माजी सरन्यायाधीश आर.सी.लाहोटी यांच्या निधनाबद्दल पंतप्रधानांनी शोक व्यक्त केला
पंतप्रधान नरेंद्र मोदी यांनी भारताचे माजी सरन्यायाधीश आर.सी.लाहोटी यांच्या निधनाबद्दल तीव्र दुःख व्यक्त केले आहे.
ट्वीट संदेशात पंतप्रधान म्हणाले;
“माजी सरन्यायाधीश आर.सी.लाहोटी यांच्या निधनामुळे मी अत्यंत व्यथित झालो आहे. देशाच्या न्यायव्यवस्थेप्रती त्यांचे योगदान आणि वंचितांना जलद न्याय मिळवून देण्याची सुनिश्चिती करण्यावर त्यांनी दिलेला भर यासाठी ते सदैव स्मरणात राहतील. त्यांचे कुटुंबीय आणि हितचिंतक यांच्याप्रती मी संवेदना व्यक्त करतो. ओम शांती.”
पंतप्रधान कार्यालय
अमृत काळात वंचितांचे सशक्तीकरण
नवी दिल्ली, 1 जून 2023
आजच्या काळात झपाट्याने विकसित होत असलेल्या जगात, गरिबी हा जगभरातील सरकारांसाठी एक अतिशय महत्त्वाचा चिंतेचा विषय आहे. भारतासारख्या विकसनशील देशात गरिबी कमी करणे सरकारसाठी आव्हानात्मक आहे. पंतप्रधान नरेंद्र मोदी यांच्या नेतृत्वाखालील केंद्र सरकारने ‘सबका साथ सबका विकास’ या पंतप्रधान मोदी यांच्या ब्रीदवाक्याला अनुसरुन सर्वांच्या सामाजिक कल्याणावर लक्ष केंद्रित केले आहे. कोणीही मागे राहू नये तसेच विकास आणि प्रगतीचे परिणाम आणि फायदे समाजाच्या सर्व घटकांपर्यंत पोहोचावेत यासाठी सरकारने 2014 पासून,अनेक उपक्रम सुरू केले आहेत. गेल्या नऊ वर्षांत, लक्ष्यित लाभांच्या सार्वत्रिकीकरणासह विविध सरकारी उपक्रमांच्या कार्यक्षम अंमलबजावणीमुळे देशभरात सर्वसमावेशक विकास झाला आहे.
पंतप्रधान कार्यालयाने पंतप्रधानांच्या संकेतस्थळावरून एक लेख सामायिक केला आहे.
'सबका साथ, सबका विकास' या ब्रीदवाक्याला अनुसरुन आर्थिक समावेशन आणि थेट लाभ हस्तांतरणाद्वारे गरिबी कमी करणे.
#गरीब कल्याणाची 9 वर्षे"
S.Patil/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांच्या हस्ते राष्ट्रीय पोलिस स्मारक राष्ट्राला समर्पित : सुभाष चंद्र बोस यांच्या नावे पुरस्कार जाहीर
नवी दिल्ली, 21 ऑक्टोबर 2018
पंतप्रधान, श्री नरेन्द्र मोदी यांनी आज राष्ट्रीय पोलीस स्मृती दिनानिमित्त, राष्ट्रीय पोलिस स्मारक राष्ट्राला समर्पित केले.
आपत्ती निवारण मोहिमांमध्ये सहभागी झालेल्यांना गौरविण्यासाठी पंतप्रधानांनी सुभाषचंद्र बोस यांच्या नावाने एक पुरस्कार जाहीर केला. आपत्ती काळात लोकांचे जीव वाचविणे आणि त्यांना प्राप्त परिस्थितीत धैर्य देणे अशा बहादुरीची कामे करणाऱ्या व्यक्तींना हा पुरस्कार प्रत्येक वर्षी जाहीर केला जाईल.
नरेन्द्र मोदी यांनी राष्ट्रीय पोलिस स्मारक येथे शहीदांना श्रद्धांजली अर्पण केली. हॉट स्प्रिंग्सच्या घटनेच्या तीन जिवंत सदस्यांना त्यांनी सन्मानित केले. त्यांनी राष्ट्रीय पोलिस स्मारक संग्रहालयाचे उद्घाटन केले आणि अभ्यागतांच्या अभिप्राय पुस्तकात स्वाक्षरी केली.
या प्रसंगी बोलताना पंतप्रधानांनी देशसेवेसाठी आपले जीवन समर्पित केलेल्या पोलिसांच्या धैर्याला व बलिदानाला सलाम केला. त्यांनी लडाखमधल्या हॉट स्प्रिंग्स येथे धैर्याने लढा देणाऱ्या पोलिसांच्या बलिदानाचे स्मरण करून त्यांच्या कुटुंबाप्रति आदर व्यक्त केला.
राष्ट्रीय पोलीस स्मारक राष्ट्राला समर्पित केल्याबद्दल आपल्याला समाधान वाटत असल्याचे सांगतांना पंतप्रधान म्हणालेत की, “केंद्रीय पोलीस स्मृतीशिल्प” हे, पोलीस दलाची कार्यक्षमता, धैर्य आणि सेवा अभिमुखता दर्शविते. राष्ट्रीय पोलीस स्मारकातील प्रत्येक वस्तू नागरिकांना प्रेरणा देत राहील आणि पोलीस आणि निम लष्करी दलाच्या शौर्याची माहिती त्यातून नागरिकांपर्यंत पोहोचेल. पोलिस आणि निम लष्करी दल तसेच सशस्त्र सेने नी आपत्ती प्रसंगात केलेल्या त्यागामुळे, निरंतर प्रयत्नांमुळे आज राष्ट्र शांतता , सुरक्षा आणि समृद्धी बघू शकत आहेत असे पंतप्रधानांनी सांगितले.
राष्ट्रीय आपत्ती प्रतिसाद दल आणि राज्य आपत्ती प्रतिसाद दलाने केलेल्या त्यागाचा आणि योगदानाचा उल्लेखही पंतप्रधानांनी केला. पोलीस आणि निम लष्करी दल आपत्ती प्रतिसाद दलाचा महत्वपूर्ण भाग असून आपत्ती काळातील त्यांचे योगदान महत्वपूर्ण असल्याचे पंतप्रधान म्हणाले.
राष्ट्रीय पोलीस स्मारकाला रालोआ सरकारचे प्राधान्य होते आणि ते वेळेमध्ये पूर्ण झाले असल्याचे ते म्हणाले. राष्ट्र उभारणीमध्ये महत्वाची भूमिका बजावणाऱ्यांप्रति आदर प्रकट करण्याची सरकारची वृत्ती या स्मारकातून अधोरेखित होत असल्याचे ते म्हणाले.
आपले दररोजचे कर्तव्य बजावताना तंत्रज्ञान आणि नाविन्यता स्वीकारण्याचे आवाहन पंतप्रधानांनी केले. या संदर्भात तंत्रज्ञान अत्याधुनिक दळणवळण यंत्रणा आणि अत्याधुनिक शस्त्रास्त्र यांच्या माध्यमातून पोलीस दल अद्ययावत करणाऱ्या पोलीस दल आधुनिकीकरण योजनेचा पंतप्रधानांनी उल्लेख केला.
पोलीस आणि समाज यांच्यातील संबंध अधिक बळकट करण्यामध्ये पोलीस दलांची भूमिका महत्वाची असल्याचे पंतप्रधान म्हणाले. पोलीस ठाणी नागरिकांसाठी अधिकाअधिक मैत्रीपूर्ण करण्याचे आवाहन पंतप्रधानांनी यावेळी केले.
राष्ट्रीय पोलीस स्मारकात केंद्रीय शिल्प, कर्तव्य बजावताना प्राणांची आहुती देणाऱ्या पोलिसांची नावं असलेली वीरता दर्शवणारी भिंत आणि शहीद पोलिसांच्या आठवणींना उजाळा देणारे संग्रहालय आहे.
B.Gokhale/S.Kakade/P.Malandkar
(Visitor Counter : 70
गृह मंत्रालय
पॉप्युलर फ्रंट ऑफ इंडिया - पीएफआय आणि संलग्न संघटना बेकायदेशीर असल्याचे गृह मंत्रालयाकडून घोषित
पॉप्युलर फ्रंट ऑफ इंडिया – पीएफआय आणि संलग्न संघटना बेकायदेशीर असल्याचे गृह मंत्रालयाने घोषित केले आहे. पीएफआय आणि संलग्न संघटना, दहशतवाद आणि त्यासाठी वित्तपुरवठा, लक्ष्यित भीषण हत्या, देशाच्या संवैधानिक व्यवस्थेचा अवमान करणे, सार्वजनिक सुव्यवस्था बिघडवणे, अशा, देशाच्या अखंडत्वाला, सुरक्षेला आणि सार्वभौमत्वाला प्रतिकूल ठरणाऱ्या गुन्ह्यांमध्ये सामील असल्याचे आढळून आले आहे.
त्यामुळे या संघटनेच्या कुटील कारवायांना आळा घालण्यासाठी गृह मंत्रालयाने बेकायदेशीर कृत्ये  अधिनियम, 1967 च्या तरतुदीनुसार, पॉप्युलर फ्रंट ऑफ इंडिया – पीएफआयसह त्यांच्या सहयोगी किंवा संलग्न संस्था किंवा आघाडी असणाऱ्या रिहॅब इंडिया फाऊंडेशन - RIF, कॅम्पस फ्रंट ऑफ इंडिया - CFI, ऑल इंडिया इमाम्स कौन्सिल - AIIC, नॅशनल कॉन्फेडरेशन ऑफ ह्यूमन राइट्स ऑर्गनायझेशन - NCHRO, नॅशनल वुमेन्स फ्रंट, ज्युनियर फ्रंट, एम्पॉवर इंडिया फाउंडेशन आणि रिहॅब फाउंडेशन, केरळ या संस्था आणि संघटनांना बेकायदेशीर घोषित केले आहे.
Gazette Notification Banning PFI